CELEX: 22019D1236
Language: lv
Date: 2019-04-11 00:00:00
Title: EEZ Apvienotās komitejas Lēmums Nr. 106/2019 (2019. gada 11. aprīlis), ar ko groza EEZ līguma XIII pielikumu (Transports) [2019/1236]

18.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 192/62
               
            
         EEZ APVIENOTĀS KOMITEJAS LĒMUMS Nr. 106/2019
         (2019. gada 11. aprīlis),
         ar ko groza EEZ līguma XIII pielikumu (Transports) [2019/1236]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā jāiekļauj Eiropas Parlamenta un Padomes 2019. gada 25. marta Regula (ES) 2019/502 par kopīgiem noteikumiem, kas nodrošina gaisa pārvadājumu pamatsavienojamību attiecībā uz Lielbritānijas un Ziemeļīrijas Apvienotās Karalistes izstāšanos no Savienības (1).
                  
               
                     (2)
                  
                  
                     Šis lēmums attiecas uz tādu vienpusēju ES ārkārtas pasākumu iekļaušanu EEZ līgumā, kas pieņemti ar mērķi nodrošināt labu iekšējā tirgus darbību gadījumā, ja Apvienotā Karaliste no ES izstājas bez vienošanās (bezlīguma Brexit scenārijs). EEZ līgums nav paredzēts, lai regulētu attiecības starp EEZ valstīm un Apvienoto Karalisti kā trešo valsti. Tāpēc iekļaušana tiek pieņemta izņēmuma kārtā un ar nosacījumu, ka ārkārtas pasākumus piemēro tikai ļoti īsu laiku pēc izstāšanās. Šo iekļaušanu nevar izmantot kā precedentu nākotnē un citos gadījumos, kas saistīti ar ES pasākumiem, kuri ietekmē trešās valstis.
                  
               
                     (3)
                  
                  
                     Tādēļ būtu attiecīgi jāgroza EEZ līguma XIII pielikums,
                  
               IR PIEŅĒMUSI ŠO LĒMUMU.
         
            1. pants
            Pēc EEZ līguma XIII pielikuma 64.c punkta (Padomes Direktīva 96/67/EK) iekļauj šādu:
            
               
                           “64.d
                        
                        
                           
                              32019 R 0502: Eiropas Parlamenta un Padomes 2019. gada 25. marta Regula (ES) 2019/502 par kopīgiem noteikumiem, kas nodrošina gaisa pārvadājumu pamatsavienojamību attiecībā uz Lielbritānijas un Ziemeļīrijas Apvienotās Karalistes izstāšanos no Savienības (OV L 85I, 27.3.2019., 49. lpp.).
                           Šā līguma vajadzībām regulas noteikumus lasa ar šādiem pielāgojumiem:
                           
                                       a)
                                    
                                    
                                       attiecībā uz EBTA valstīm nepiemēro 4. panta 3. punktu;
                                    
                                 
                                       b)
                                    
                                    
                                       15. pantam pievieno šādu punktu:
                                       
                                          “4.   EBTA valstis pilnībā piedalās komitejā, kas izveidota saskaņā ar 1. punktu, un tām komitejā ir tādas pašas tiesības un pienākumi kā ES dalībvalstīm, izņemot balsstiesības.””
                                       
                                    
                                 
                     
         
         
            2. pants
            Regulas (ES) 2019/502 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2019. gada 11. aprīlī vai nākamajā dienā pēc pēdējā paziņojuma iesniegšanas saskaņā ar EEZ līguma103. panta 1. punktu (*1) atkarībā no tā, kurš no šiem datumiem ir vēlāk.
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2019. gada 11. aprīlī
            
               
                  EEZ Apvienotās komitejas vārdā –
               
               
                  priekšsēdētājs
               
               Claude MAERTEN
            
         
         
            (1)  OV L 85I, 27.3.2019., 49. lpp.
         
         
            (*1)  Konstitucionālās prasības nav norādītas.